Музыкалуу комедия

Музыкалуу комедия – күлкүлүү мүнөздөгү музыкалык-сахналык чыгарма; музыкасы обондуу ыры жана кара сөзү бар күлкүлүү операнын бир түрү. Музыкалуу комедия түшүнүгү опера-буффа, оперетта, комедиялык опера, комедия-балет, зингшпиль, водевиль, тонадилья жана мюзикл сыяктуу музыкалык-сахналык жанрларды мүнөздөөдө да колдонулат. Музыкалуу комедия өз алдынча жанр катары 19-кылымдын аягы – 20-кылымдын башында калыптанган. Опереттадан айырмаланып, Музыкалуу комедияга жөнөкөй ыр, элдик бий жанрларын кеңири пайдалануу мүнөздүү. Мисалы, И. Дунаевскийдин «Эркин шамал», «Ак акация», А. Новиковдун «Василий Теркин», У. Гажибековдун «Аршин мал алан», В. Соловьёв-Седойдун «Ишенимдүү дос», Н. Давлесовдун «Аста-секин, колукту», А. Аманбаевдин «Бойдоктор» жана башкалар. 
Категория:Кинематография 
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7